**ÅRSMELDING FOR TYR ROGALAND 2017**

Årsmøtet 2016 i Tyr Rogaland ble avholdt på Sand Fjordhotel, i etterkant av ammeku kurset som ble avholdt samme sted. Hele 30 deltok på årsmøtet, mer enn noen gang. Det ble gjennomført ordinære årsmøtesaker, uten faglig innhold da dette ble ivaretatt på kurset.

Styret i 2017 har bestått av:

Styreleder: Inger Johanne Bligaard

Nestleder: Andreas Lundegård

Kasserer: Roy Skårland

Styremedlemmer: Trond Vidar Berge og Katrine Sunde

1.varamann – Finn Engenes, har møtt fast på møtene. De øvrige varmedlemmene har ikke blitt benyttet i inneværende år.

Sekretær: Nortura v/ Karin Fuglestad

Kort sammendrag av aktiviteten i laget gjennom året:

Det er avholdt 6 styremøter i året som er gått. Det har vært godt fremmøte i styremøtene og dem er blitt avholdt både i nord og sør fylket. TYR Rogaland har hatt god aktivitet gjennom året, for våre medlemmer.

Katrine Sunde møtte som utsending i TYR sentralt sitt årsmøte, sammen med Inger Johanne Bligaard. Inger Johanne satt som nestleder i TYR sentralt da. Etter valget er hun nå styremedlem. Oppfordrer våre medlemmer til å ta kontakt dersom det er saker som det er ønskelig å fremme ovenfor TYR sentralt.

Andreas Lundegård møtte på TYR sin ledersamling på Gardermoen i juni mens Katrine Sunde møtte på ledersamling i oktober på Gardermoen. Inger Johanne møtte på begge samlingene, men som sentralt styremedlem.

Også i år hadde TYR Rogaland stand på Åpen Gard arrangementet ved Tveit videregående skole, den 28 mai. Dette er Norges største Åpen Gård arrangement. I år stilte vi med en Charolais okse som vi fikk låne av Kjetil Søvik. Eier av Tveit Gård. De besøkende fikk tippe vekten på oksen og vinner fikk premie. Det var mange som var nysgjerrige på den «store» oksen og som ønsket informasjon om TYR og kjøttfe/ammeku produksjon. Informasjonsmateriell ble delt ut.

I henhold til arbeidsprogrammet har vi satset videre på Kjøttfekafeer. I mars ble det arrangert kjøttfekafe med tema «Foring av ammeku/strategi». Ny kjøttfe kafe ble avhold igjen i oktober. Denne gang var tema «Rett okse til rett ku» og «veiing av kalv». Begge temaene ble arrangert både i sørfylket (Øksnevad) og i nord-fylket (Aksdal).

Vi er godt fornøyd med oppslutningene i begge deler av fylket.

TYR Telemark trengte hjelp til å avvikle sitt arrangement på Dyrsku’n i september.
TYR Rogaland stilte opp og hjalp til både på utstillingen og auksjonen som ble avviklet på fredags formiddag, samt at vi hadde folk på informasjonsstanden inne på låven gjennom hele helgen. Tusen takk til alle fra TYR Rogaland som stilte opp og jobbet.

Like før jul ble det arrangert juleavslutninger med tema «Digital Dematitt og andre klauvsjukdommer». En på Gjesdal Gjestgiveri, og en på Verkstaden selskapslokaler i Aksdal. Dette var et vellykket arrangement med greit med folk på begge plasser.

Fylkesmannens landbruksavd, sammen med Tine, Nortura, KLF og TYR Rogaland har prosjektet med «Digital Dermatitt og andre klauvsjukdommer». Trond Vidar Berge møter her på vegne av TYR Rogaland og verterinærgruppen vil komme på ammeku kurset vårt.

I denne årsperioden har TYR Rogaland blitt invitert inn til Rogaland Bondelag, i lag med andre faglag, i forhold til å komme med organisasjonens innspill til Jordbruksforhandlingene. Det er gledelig at vi nå bli tatt med på slike møter. TYR Rogaland fikk også invitasjon til å bli medlem av Samarbeidsrådet for landbruksorganisasjonene i Rogaland. Noe vi har takket ja til. Det er viktig at TYR som en ung og «upcomming» organisasjon er tilstede på ulike arenaer hvor vi kan fremme våre produksjoner og saker.

Leder har også deltatt på møte i forhold til Dyrevelferd som ble initiert av Rogaland Bondelag ved styre leder. Her møtte landbruksorganisasjonene, Nortura, Fatland, Prima og Tine. Dette kom i stand i forhold til hendelser i svinenæringen. Vi ble enige om å fortsette disse møtene og utveksle erfaringer, tips og ideer i forhold til dyrevelferd. TYR Rogaland har således spilt inn til TYR at man bør utarbeide «Handlingsplan for dyrevelferd i ammeku/kjøttfe produksjon», som et tiltak.

Siste arrangementet før årsmøtet, er ammeku-kurset som i år blir arrangert i Haugesund. Årets arrangement ligger an til å bli ca. halvert med påmeldinger, sett i lys av fjorårets arrangement med ca 80 deltakere. Det er synd at ikke flere av våre 200 medlemmer finner anledning til å være med. Programmet er blitt satt sammen på bakgrunn av innspill fra fjoråret, og er vektet mer mot dem som er i gang som produsenter av ammeku/kjøttfe, med «tunge» foredragsholdere.

I år «kjørte» TYR i gang en kampanje i forhold til medlemsverving. Rogaland fikk stafett-fjøla i oktober og hadde en måned på seg til å verve medlemmer. Totalt sett i den perioden fikk vi 7 nye medlemmer. Medlemstallet var 180 ved inngang av året og nå ved utgangen av året er vi blitt 214 medlemmer. En flott økning og vi ser vi har et jevnt tilsig gjennom året. Vi ønsker alle våre nye medlemmer velkommen til oss og håper å se dere på våre arrangementer i det kommende året.

TYR har endret profil og i den forbindelse har vi gått til innkjøp av 2 nye Rollup’er med nytt utseende. TYRs nye uttrykk er blitt moderne og tidsriktig. En flott jobb er gjort sentralt i forhold til dette og vi som fylkeslag har mottatt profilhåndbok som vi kan benytte i vår kommunikasjonen.

Det er ellers en grei økonomi i laget, på tross av at vi måtte ut med en større «NowShow» regninger til Sand Fjordhotel etter ammeku kurset 2016. TYR Rogaland ønsker å tilby arrangementer uten egenandel for våre medlemmer, da skjer slike ting når medlemmer ikke melder seg av arrangementer. Denne gang har vi derfor sendt ut faktura i forkant av ammeku kurset.

Styret har fungert godt, arbeidsoppgaver er blitt fordelt og utført, og samarbeidsklima innad i styret har vært fint.

Styret

v/Inger Johanne Bligaard

-Styreleder-